Afternoon Call Action Notes – บล.โกลเบล็ก
ดัชนี SET ปิดภาคเช้า Close          1,577.40       Volu …
5 ก.ค. 2560

ดัชนี SET ปิดภาคเช้า
Close          1,577.40       Volume          ฿15,626 M
Change         +3.29          %Change         +0.21%
สรุปภาวะตลาดภาคเช้า      
ภาวะตลาดหุ้นไทยช่วงเช้าดีดตัวขึ้นตามทิศทางตลาดหุ้นเอเชีย โดยเป็นแรงซื้อในกลุ่มพลังงานจากราคาน้ำมันที่ดีดตัวขึ้น รวมถึงกลุ่มท่องเที่ยวที่จำนวนนักท่องเที่ยวเพิ่มสูงขึ้น ส่งผลให้ดัชนีปรับตัวขึ้นปิดในแดนบวก แต่ Volume ซื้อขายไม่หนาแน่นนักเพียง 1.5 หมื่นล้านบาท
แนวโน้มภาคบ่ายตามค่าสัญญาณทางเทคนิค 
ดัชนี SET สร้างกรอบชั่วคราวรูปสามเหลี่ยมตามการหดลงของ volume แต่การเคลื่อนตัวยังคงอยู่ภายใต้อิทธิพลของกรอบหลักระหว่าง 1,567 – 1,582 จุด ซึ่งแรงซื้อหนุนวานนี้ทำให้เกิดการสวิงขึ้นของ stochastic ในกราฟราย 30 นาที ดัชนีจึงยืนบนแนวรับ 1,572 จุด สำหรับคำแนะนำยังคงให้ซื้อและถือหุ้นที่คาดว่าจะประกาศผลประกอบการในไตรมาส 2 ออกมาดี
แนวรับ  1,567 จุด  /  แนวต้าน  1,582 จุด
THANA  ซื้อเก็งกำไร
ราคาปิด  2.92 บาท
แนวรับ 2.90 บาท / แนวต้าน 3.10 บาท / Cut loss  2.80 บาท
กราฟแท่งเทียนดีดตัวขึ้นแบบ Bullish Engulfing และตัดเส้น  EMA 10 วันเกิดเป็นสัญญาณซื้อในระยะสั้น  สอดคล้องกับเครื่องมือ MACD + RSI ชี้ขึ้นสนับสนุนทิศทางจึงมีโอกาสจะดีดตัวขึ้นได้
BOL  ซื้อเก็งกำไร
ราคาปิด  2.32  บาท
แนวรับ  2.28 บาท / แนวต้าน 2.44 บาท / Cut loss 2.22 บาท
กราฟระยะสั้นโค้งตัวขึ้นเป็น U shape โดยล่าสุดราคาดีดตัวตัดเส้น EMA 10 วันขึ้นได้พร้อมด้วย Volume หนาแน่น  อีกทั้งเครื่องมือ MACD + RSI ชี้ขึ้นสนับสนุนทิศทางเชิงบวกจึงคาดว่าจะปรับตัวขึ้นได้
 
ข่าวสำคัญช่วงเช้า
ไฉซินเผยดัชนี PMI ภาคบริการจีนเดือน มิ.ย. ชะลอตัวลงสู่ระดับ 51.6 จุด จาก 52.8 จุด ในเดือน พ.ค.
ธ.ก.ส.ยันโอนเงินช่วยเหลือต้นทุนการผลิตให้ผู้ปลูกข้าว (เงินไร่ละ 1,000 บาท) พร้อมค่าเก็บเกี่ยวและปรับปรุงคุณภาพข้าวแล้วกว่า 6 หมื่นลบ.
รฟท.เผย ITD-CK-PLE-UNIQ-STEC-NWR,TRC เข้าชิงงานสัญญาอุโมงค์และทางรถไฟยกระดับของโครงการรถไฟทางคู่ (มูลค่ารวม 1.95 หมื่น ลบ.)
RICHY คงเป้ารายได้ปี 60 ที่ 1.9 พันลบ. (+234% yoy) จากการรับรู้ฯ Backlog ปัจจุบันที่ 4 พัน ลบ. บางส่วน – เล็งขยายฐานลูกค้า ตปท.หลังกำลังซื้อในประเทศยังไม่ฟื้น
บอร์ด VTE ไฟเขียวทำสัญญาซื้อหุ้นโรงไฟฟ้าพลังแสงอาทิตย์และหนี้กิจการ VON จาก IFEC รวมมูลค่า 126.8 ลบ.